Arttu Hirvonen

Arttu Matias Hirvonen (s. 21. tammikuuta 1989) on  suomalainen aitajuoksija. Hän edustaa Oulun Pyrintöa ja häntä valmentaa Kalle-Pekka Tiihonen.

Päälajissaan 110 metrin aitajuoksussa Hirvonen on saavuttanut SM-hopeaa Kalevan kisoissa Porissa 2015 ja Oulussa 2016 sekä pronssia Lahdessa 2012, Vaasassa 2013 ja Kuopiossa 2014. Hän juoksi ennätysaikansa 13,87 Zürichin EM-kilpailuissa 2014.

Sisäratojen SM-kilpailuissa Hirvonen on voittanut SM-kultaa 60 metrin aidoissa vuonna 2013 ja pronssia vuonna 2010.

Lähteet

Suomalaiset pika-aitajuoksijat
Vuonna 1989 syntyneet
Elävät henkilöt